b'\n_START_ARTICLE_\nPo\xc5\xa1tena deklica\n_START_PARAGRAPH_\nPo\xc5\xa1tena deklica je dramsko delo Miroslava Vilharja, napisano leta 1866.\n_START_SECTION_\nPovzetek\n_START_PARAGRAPH_\nTinici je v\xc5\xa1e\xc4\x8d boter Frluga, mo\xc5\xa1ki, \xc4\x8dvrst in pogumen, da se nobenega ne ustra\xc5\xa1i, zraven pa pravi Slovenec. Boter jo obi\xc5\xa1\xc4\x8de in pove, kako je v gostilni pripravil v strah dva potuj\xc4\x8dena gospodka, ki sta se iz njega norca delala; sli\xc5\xa1al je tudi, da oba me\xc4\x8deta o\xc4\x8di za Tinico, \xc4\x8deprav sta poro\xc4\x8dena. Tinica sklene, da bo oba po\xc5\xa1teno izu\xc4\x8dila; to obljubi njunima \xc5\xbeenama, ki prideta po obleko in to\xc5\xbeita o nezvestobi svojih mo\xc5\xbe. Ko \xc5\xbeeni odideta prideta drug za drugim oba \xc4\x8dastilca, Tinica ju spretno vle\xc4\x8de za nos, vsakega posebej zapre v sobo in odhiti po njuni \xc5\xbeeni. Pred njima in pred Frlugo sta oba lahko\xc5\xbeivca osramo\xc4\x8dena, prejela bosta svojo kazen, Tinica in boter pa se sre\xc4\x8dno najdeta.'